**Brandon Jennings** (s. 23. syyskuuta 1989 Compton) on yhdysvaltalainen koripalloilija. Hän on pelannut kahdeksan vuotta NBA:ssa ja edustaa kaudella 2017–2018 kiinalaista Shanxi Brave Dragonsia. Jennings oli ensimmäinen yhdysvaltalainen pelaaja, joka high schoolin jälkeen pelasi Yhdysvaltojen yliopistojen sijaan ammattilaisena Euroopassa.

Ura
---

Jennings pelasi lukiokoripalloa Oak Hill Academyssä. Lukion jälkeen Jennings pyrki Arizonan yliopistoon, mutta ei päässyt tasotesteistä läpi. Tämän jälkeen Jennings ajatteli mahdollisuutta siirtyä pelaamaan Eurooppaan ammattilaiseksi. Heinäkuussa 2008 Jennings teki italialaisen Lottomatica Roman kanssa sopimuksen, jonka avulla hän valmistautui vuoden 2009 NBA:n varaustilaisuuteen. Sopimus oli kolmivuotinen ja arvoltaan 1,65 miljoonaa dollaria. Jenningsin alku ei ollut paras mahdollinen Italiassa. Vaikka hän ei saanut paljon pisteitä aikaan, hän sanoi kehittyneensä kauden aikana paljon pelillisesti sekä henkisesti. Euroliigassa Jennings oli tilastojen valossa parempi tehden 7,6 pistettä ottelua kohden.

Kesällä 2009 Jennings osallistui NBA:n varaustilaisuuteen, jossa Milwaukee Bucks varasi hänet kymmenentenä. Ensimmäisessä NBA-pelissään Jennings teki heti 17 pistettä ja otti 9 levypalloa Philadelphia 76ersia vastaan. Golden State Warriorsia vastaan marraskuussa 2009 Jennings teki 55 pistettä, joka on historian neljänneksi paras tulos NBA-tulokkaalta.

Kesällä 2013 Jennings siirtyi Detroit Pistonsiin pelaajakaupassa, jossa Bucks sai vaihdossa Brandon Knightin, Vjatšeslav Kravtsovin ja Khris Middletonin. Hänen pistekeskiarvonsa neljän Milwaukeessa pelatun runkosarjakauden ajalta on 17,0, levypallokeskiarvonsa 3,4 ja syöttökeskiarvonsa 5,7. Pudotuspeleissä hän pelasi Bucksia edustaessaan kahtena vuonna ja teki keskimäärin 16,7 pistettä ottelua kohden.

Jennings siirrettiin pelaajakaupassa Detroit Pistonsista Orlando Magiciin kesken kauden helmikuussa 2016. Hänet ja Ersan Ilyasova vaihdettiin Tobias Harrisiin. Kesällä 2016 Jennings siirtyi New York Knicksiin ja maaliskuussa 2017 Washington Wizardsiin. Kesällä 2017 hän ilmoitti siirtyvänsä Kiinaan Shanxi Brave Dragons -joukkueeseen.

Lähteet
-------

1. 1 2  Old World Lesson for the New N.B.A.  23.6.2008. The New York Times. Viitattu 18.11.2009. (englanniksi)
2. ↑  Jennings goes pro, signs with Pallacanestro Virtus Roma  17.7.2008. ESPN. Viitattu 18.11.2009. (englanniksi)
3. ↑  Broussard, Chris: Exchange Student  17.7.2008. ESPN. Viitattu 18.11.2009. (englanniksi)
4. ↑  Thamel, Pete: Jennings Shrugs Off Slow Start in Europe  25.4.2009. The New York Times. Viitattu 18.11.2009. (englanniksi)
5. ↑  JENNINGS, BRANDON Euroliiga. Viitattu 18.11.2009. (englanniksi)
6. ↑  Jennings Reverses Course and Shows at NBA Draft  25.6.2009. ABC. Viitattu 18.11.2009. (englanniksi)
7. ↑  Jasner, Andy: Tale of two halfs as Sixers drop Bucks in home opener NBA. Viitattu 18.11.2009. (englanniksi)
8. ↑  Jennings drops career-high 55 on slumping Warriors as Bucks hold on  14.11.2009. ESPN. Viitattu 18.11.2009. (englanniksi)
9. ↑  Pistons acquire Brandon Jennings  31.7.2013. ESPN. Viitattu 1.8.2013. (englanniksi)
10. ↑  Brandon Jennings Basketball-Reference.com.  Arkistoitu 24.4.2010. Viitattu 1.8.2013. (englanniksi)
11. ↑  Pistons deal Jennings, Ilyasova for Magic's Harris *ESPN.com*. Viitattu 7.3.2016.
12. ↑  Knicks Sign Three Free Agents  8.7.2016. NBA. Viitattu 4.12.2017. (englanniksi)
13. ↑  Wizards Sign Brandon Jennings *Wizards Today*.  1.3.2017.  Arkistoitu 2.3.2017. Viitattu 4.12.2017. (englanniksi)
14. ↑  Brandon Jennings accepts one-year deal to play for China Shanxi  29.7.2017. ESPN. Viitattu 4.12.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Brandon Jennings**.
* Euroliigan pelaajaprofiili (englanniksi)
* NBA Draft profile (englanniksi)
* Serie A:n pelaajaprofiili (Arkistoitu – Internet Archive) (englanniksi)